16.6.2023
ET
Euroopa Liidu Teataja
C 214/161 Neljapäev, 19. jaanuar 2023
22. on seisukohal, et nõuetekohased ladustamistingimused sadamates võiksid teha hõlpsamaks ja kindlustada kala säilitamise ning aidata kaasa turuleviimisele, et suurendada kalade kasumlikkust kaudselt hinnakujunduse kaudu; tuletab sellega seoses meelde ÜTK-s ette nähtud ja tootjaorganisatsioonide pakutavaid võimalusi;
23. on seisukohal, et EMKVF ja uued riiklikud rakenduskavad peaksid väikesemahulist kalapüüki tugevdama ja selgelt toetama, et aidata tagada traditsiooniliselt kalandusest sõltuvate lugematute rannikuäärsete kogukondade kestlikkus ja edasine elujõulisus, et tegeleda selle segmendi konkreetsete probleemidega ja toetada asjaomaste kalavarude kestlikku majandamist kohalikul tasandil;
24. on seisukohal, et liikmesriikide poolt EMKVFi rakendamisel eraldatud toetust tuleks kasutada selleks, et tegeleda struktuursete puudustega, aidates seeläbi suurendada kalandusest saadavat sissetulekut, edendades sektoris tagatud õigustega töökohti ja tagades tootjatele õiglased hinnad, toetades sellega seotud tegevuste arendamist kalandusele eelnevas ja järgnevas etapis, aidates kaasa rannikupiirkondade arengule ja ühtekuuluvusele, pidades silmas säästvat kalapüüki ja väikesemahulise kalapüügi sektori tulevikku;
25. rõhutab, et selleks, et parandada EMKVFi vahendite kasutamise määra ja tagada väikesemahulise kalapüügi juurdepääs toetusele, on vaja uurida ja rakendada meetmeid menetluste ühtlustamiseks, mis vähendaks taotlustega seotud bürokraatiat, keerukust ja heakskiitmiseks kuluvat aega, muuta abi saamise rahastamismenetlust ja asendada see eelmaksete süsteemiga ning fondi rahastamise piirsummad täielikult ära kasutada;
26. rõhutab, et ELil puudub vahend, mis aitaks väikesemahulise kalapüügi sektoris näha EMKFi ja EMKVFi investeeringute ulatust, rahastatud heade tavade arvu, konkreetsete tulemuste saavutamist ning seda, kuidas kalanduse kohalikud tegevusrühmad töötavad ja ÜKP-d tegelikult rakendavad; kutsub komisjoni üles looma sellise vahendi, mis aitaks olulise sammuna mõista, kuidas laiendada häid tavasid ja jäljendada tõhusaid püügimeetodeid kogu ELi ulatuses;
27. kutsub liikmesriike üles pakkuma kohalikul tasandil tehnilist abi, et hõlbustada väikesemahulise kalapüügiga tegelevate kalurite juurdepääsu ELi ja riiklikele vahenditele;
28. hoiatab väikesemahulise kalapüügi laevastiku kõrge keskmise vanuse eest ja rõhutab sellega seoses vajadust muuta selle segmendi püügitegevus atraktiivseks noortele ja naistele; rõhutab vajadust väikesemahulise kalapüügi laevastikku uuendada ja ajakohastada, et parandada ohutust ja elamistingimusi pardal, parandada energiatõhusust ja muuta segment keskkonnasõbralikumaks, tagades samal ajal, et kogu kalalaevastiku püügivõimsust ei suurendata, ning parandades laevastikust sõltuvate kalapüügiga tegelevate kogukondade sotsiaalset ja majanduslikku kestlikkust; rõhutab sellega seoses vajadust tegeleda olukordadega, kus laevad on vananenud, tekitades (majanduslikult ja keskkonnaalaselt) suuremaid tegevus-, hooldus- ja ümbeklassifitseerimiskulusid, mis omakorda kahjustavad tegevuse käigus tagatud ohutustingimusi; rõhutab, et püügivõimsuse mõõtmisel kasutatavad kogumahutavuse kriteeriumid, mis hõlmavad ka meeskonna tööpaigaks ja mugavuseks ette nähtud ruumi, võivad takistada kalalaevade moderniseerimist ja väikesemahuliseks kalapüügiks kasutatavates laevades olevate töötingimuste hädavajalikku parandamist; kutsub sellega seoses komisjoni üles need kriteeriumid ja muud omavahel seotud sätted läbi vaatama, et leida lahendus, mis tasakaalustaks väikesemahulise kalapüügiga tegelevate töötajate vajadusi vajadusega tagada, et ELi laevastiku püügivõimsust ei suurendata;
29. kordab, et toetus laevastiku vajalikule uuendamisele ja/või moderniseerimisele on vajalik tegevuse ohutuse, töötingimuste ning majandusliku ja keskkonnaalase kestlikkuse parandamiseks; rõhutab siiski, et see tuleks saavutada ainult ilma püügivõimsust suurendamata;
30. on seisukohal, et laevastiku uuendamise ning laevade hoolduse ja täiustamise vajaduse eiramine, seda muu hulgas eriti vananenud ja ebatõhusate laevade puhul, ohustaks väikesemahulise kalapüügi tulevikku, eelkõige äärepoolseimates piirkondades;
31. juhib tähelepanu sellele, et EMKVF pakub võimalusi investeerida laevade ohutusse, parematesse elamistingimustesse ja energiatõhususse, mis võib olla kasulik ka väikesemahulise kalapüügi ja rannapüügi laevastikule, ning et see peaks pakkuma ka rahastamisvõimalusi laevade uuendamiseks, ümberstruktureerimiseks ja ümberkujundamiseks ning uute laevade ostmiseks väikesemahulise kalapüügi laevastikus, eriti kindlaksmääratud juhtudel, kui laevastik on kõrge keskmise vanusega ning ei taga olulisi ohutus- ja käitamistingimusi, samuti mootorivõimsuse suurendamiseks, kui see on